之前係銅鑼灣發現有間扺食西餐廳 Season Oyster and Wind Bar  主打平價高質既生蠔同海鮮 作為生蠔控既我今次又再黎食過  美國中碼生蠔 大隻爽口清新 鮮美可口  精選生蠔 細隻過美國中碼生蠔少少 扺食之選 Creamy 略帶金屬味  兩款生蠔既海水味偏淡 蠔味唔會太濃 啱香港人口味 勝在夠新鮮  烤焗海鮮拼盤 芝士焗原隻龍蝦 原隻龍蝦開邊鋪滿芝士 龍蝦肉質結實 勁多芝士又好香  巴馬臣芝士焗扇貝 扇貝非常鮮甜 而且大大粒 芝士多到可以拉絲  蒜蓉翡翠螺 螺肉大隻又鮮味彈牙 原全唔硬 調味都唔錯  芝士黑松露焗大蘑菇 爆多半溶芝士係菇面 一切開蘑菇啲肉汁爆曬出黎 黑松露味唔算太濃但都好食到令人興奮  牛油蒜蓉焗虎蝦 Size唔大但勝在蝦味重 肉質結實又有膏  記得之前係除夕夜晚食都冇加過價㗎 真心扺～